da da da da da da nb da de da da nb da da da da da da da da da da da da en en
Testspiller skal træne Svanholm i 2020 - Svanholm Cricketklub
Torsdag d. 16. januar 2020 kl. 22:42 af Henrik Pfaff
Adnan Akmal har spillet 20 tests for Pakistan. Han var på tale til landsholdet igen i 2019 efter at han havde lagt op, men sagde nej, angiveligt af frygt for trusler fra bookmakere.
Adnan Akmal i aktion for Pakistan
Ifølge nettet blev hans værdi som spiller, da han fra 2010 og fremad spillede 21 tests med alle forbehold angivet som 2 millioner dollars.
Han har spillet i alt 167 first class kampe og 47 first class T 20.
Adnan Akmal som keeper for Pakistan
Han har trænet klubber i Pakistan, England og Irland.
Han er en af brødreteamet Kamran, Umar og ham selv (og to fætre), der alle har spillet for Pakistan.
Han er 34 år gammel og spiller fortsat first class i Pakistan, hvor han for nylig lavede century.
Adnan Akmal fejrer et century
Han var keeper for Pakistan og har scoret 6.415 point i first class kampe.
Og han skal træne og spille for Svanholm i 2020, hvor han kommer i starten af april.
-Det er et utroligt scoop, vi har fået, siger formand Søren Henriksen og vi er voldsomt stolte over, at en testspiller vil til os..
Hvordan, det er gået til, kan der skrives en lang historie om, der kan fortælle om et ring til en kontakt i New Zealand, i øvrigt AB’s tidligere træner, som henviste os til en fastbowler i England, som vi havde besøg af for nogle uger siden og som trænede sammen med nogle af vore spillere. Efter nærmere overvejelse ville han dog pleje sin karriere i England.
Han var meget imponeret af vore faciliteter og spurgte om – når han nu ikke kunne – om vi da ikke ville spørge hans fætter.
Og hvem er så det, spurgte vi lidt mistænksomt: Det er Adnan Akmal, testspilleren !!!!
Der er lavet kontrakt og vi er i gang med at søge visum.